Betegtájékoztató: Információk a felhasználó számára. Kivexa 600 mg/300 mg filmtabletta abakavir/lamivudin - PDF
Download "Betegtájékoztató: Információk a felhasználó számára. Kivexa 600 mg/300 mg filmtabletta abakavir/lamivudin"
1 Betegtájékoztató: Információk a felhasználó számára Kivexa 600 mg/300 mg filmtabletta abakavir/lamivudin Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz. - Tartsa meg a betegtájékoztatót, mert a benne szereplő információkra a későbbiekben is szüksége lehet. - További kérdéseivel forduljon kezelőorvosához vagy gyógyszerészéhez. - Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak. - Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont. FONTOS Túlérzékenységi reakciók A Kivexa abakavirt tartalmaz (amely egyes gyógyszereknek, így a Trizivir-nek, Triumeq-nek és a Ziagen-nek is hatóanyaga). Néhány, abakavirt szedő betegnél túlérzékenységi reakció (súlyos allergiás reakció) alakulhat ki, ami életveszélyes lehet, ha folytatják az abakavir tartalmú gyógyszerek szedését. Figyelmesen el kell olvasnia minden információt a 4. pontban, a Túlérzékenységi reakciók c. bekeretezett részben. A Kivexa csomagolásában egy Készenléti Kártya is található, ami figyelmezteti Önt és az egészségügyi szakembereket az abakavir túlérzékenységre. Ezt a kártyát vegye le a dobozról, és mindig tartsa magánál. A betegtájékoztató tartalma: 1. Milyen típusú gyógyszer a Kivexa és milyen betegségek esetén alkalmazható? 2. Tudnivalók a Kivexa szedése előtt 3. Hogyan kell szedni a Kivexa-t? 4. Lehetséges mellékhatások 5. Hogyan kell a Kivexa-t tárolni? 6. A csomagolás tartalma és egyéb információk 1. Milyen típusú gyógyszer a Kivexa és milyen betegségek esetén alkalmazható? A Kivexa-t a HIV (humán immunhiány vírus) okozta fertőzés kezelésére alkalmazzák felnőtteknél, serdülőknél és legalább 25 kg testtömegű gyermekeknél. A Kivexa két hatóanyagot tartalmaz, amelyeket a HIV-fertőzés kezelésére alkalmaznak: abakavirt és lamivudint. Ezek az antiretrovirális (retrovírus-ellenes) gyógyszerek azon csoportjába tartoznak, amelyeket nukleozid-analóg reverz transzkriptáz gátló szereknek (NRTI-k) neveznek. A Kivexa nem gyógyítja meg teljesen a HIV-fertőzést: csökkenti, és alacsony szinten tartja a vírusmennyiséget az Ön szervezetében. Ezen kívül növeli a CD4 sejtszámot a vérében. A CD4 sejtek olyan fehérvérsejtek, amelyek fontos szerepet játszanak abban, hogy segítsék az Ön szervezetét a fertőzések leküzdésében. A Kivexa-kezelésre nem mindenki reagál egyformán. Az Ön kezelőorvosa figyelemmel fogja kísérni a kezelés eredményességét. 1
2 2. Tudnivalók a Kivexa szedése előtt Ne szedje a Kivexa-t: ha allergiás (túlérzékeny) az abakavirra (vagy más gyógyszerre, amelyik abakavirt tartalmaz úgymint Trizivir, Triumeq vagy Ziagen), lamivudinra vagy a gyógyszer (6. pontban felsorolt) egyéb összetevőjére. Figyelmesen olvasson el minden információt a túlérzékenységi reakciókról a 4. pontban. Beszélje meg kezelőorvosával, ha úgy gondolja, ez érvényes Önre. Ne szedjen Kivexa-t! A Kivexa fokozott elővigyázatossággal alkalmazható Egyes betegeknél, akik HIV-betegségükre Kivexa-t szednek, vagy más kombinált HIV-kezelést kapnak, fokozott a súlyos mellékhatások kockázata. Önnek tudnia kell a fokozott kockázatokról: ha Ön közepesen súlyos vagy súlyos májbetegségben szenved, ha valaha májbetegségben szenvedett, beleértve a hepatitisz B-t és a hepatitisz C-t is (ha hepatitisz B-fertőzése van, ne hagyja abba a Kivexa szedését, amíg kezelőorvosa nem tanácsolja, mivel hepatitisze kiújulhat), ha kifejezetten túlsúlyos (főleg akkor, ha Ön nő), ha veseproblémája van. A Kivexa alkalmazása előtt beszéljen kezelőorvosával, ha a fentiek bármelyike érvényes Önre. A gyógyszer szedése alatt soron kívüli ellenőrző vizsgálatokra lehet szüksége, beleértve a vérvizsgálatokat is. További információkért lásd a 4. pontot. Abakavir túlérzékenységi reakciók Az ún. HLA-B*5701 gént nem hordozó betegeknél is kialakulhat túlérzékenységi reakció (súlyos allergiás reakció). Figyelmesen olvasson el minden információt a túlérzékenységi reakciókról a betegtájékoztató 4. pontjában. Szívroham kockázata Nem zárható ki, hogy az abakavir fokozza a szívroham kialakulásának a kockázatát. Mondja el kezelőorvosának, ha Önnek szívproblémái vannak, dohányzik, vagy olyan betegségben szenved, amely fokozza a szívbetegségek kialakulásának a kockázatát, mint a magas vérnyomás vagy a cukorbetegség. Ne hagyja abba a Kivexa szedését, hacsak kezelőorvosa nem tanácsolja. Figyeljen a fontos tünetekre A HIV-fertőzés gyógyszeres kezelése alatt egyes betegeknél egyéb akár súlyos állapotok is kialakulhatnak. Ismernie kell a fontos panaszokat és tüneteket, hogy azokra odafigyelhessen, mialatt a Kivexa-t szedi. Olvassa el A kombinált HIV-kezelés más lehetséges mellékhatásai alatti információkat a betegtájékoztató 4. pontjában. Mások védelme A HIV-fertőzés fertőzött személlyel létesített szexuális kapcsolat, illetve fertőzött vérrel történő átvitel útján terjed (például közösen használt injekciós tű által). E gyógyszer szedése ellenére Ön továbbra is terjesztheti a HIV-fertőzést, habár hatásos retrovírusellenes kezelés ennek kockázatát csökkenti. Beszélje meg kezelőorvosával, hogy milyen óvintézkedések szükségesek mások megfertőzésének elkerülése érdekében. Egyéb gyógyszerek és a Kivexa Tájékoztassa kezelőorvosát vagy gyógyszerészét a jelenleg vagy nemrégiben szedett egyéb gyógyszereiről, beleértve a gyógynövény-készítményeket és a vény nélkül kapható gyógyszereket is. 2
3 Ne felejtse el megemlíteni kezelőorvosának vagy gyógyszerészének, ha a Kivexa mellett új gyógyszert kezd el szedni. A következő gyógyszerek nem alkalmazhatók Kivexa-val együtt: emtricitabin, amelyet a HIV-fertőzés kezelésére alkalmaznak, más lamivudin-tartalmú gyógyszerek, amelyeket a HIV- vagy a hepatitisz B-fertőzés kezelésére alkalmaznak, nagy adagban trimetoprim/szulfametoxazol, amely antibiotikum, kladribin, amelyet a hajas sejtes leukémia kezelésére alkalmaznak. Mondja el kezelőorvosának, ha ezek valamelyikével kezelik. Néhány gyógyszer kölcsönhatásba lép a Kivexa-val Ilyenek az alábbiak: fenitoin, amelyet epilepszia kezelésére alkalmaznak. Mondja el kezelőorvosának, ha fenitoint szed. Lehet, hogy az orvosnak ellenőrzés alatt kell tartania Önt a Kivexa szedése alatt. metadon, amelyet a heroin helyettesítésére alkalmaznak. Az abakavir gyorsítja a metadon kiürülését a szervezetből. Ha metadont szed, figyelni fogják, vannak-e megvonási tünetei. Szükség lehet a metadon adagjának módosítására. Mondja el kezelőorvosának, ha metadont szed. ribavirin, amelyet a hepatitisz C-fertőzés kezelésére alkalmaznak. A ribavirin és pegilált interferon gyógyszerkombináció a szervezetben lévő hepatitisz C vírusok számát csökkentő hatását az abakavir csökkentheti. Mondja el kezelőorvosának, ha ribavirint szed. Terhesség A Kivexa szedése terhesség alatt nem ajánlott. A Kivexa és a hozzá hasonló gyógyszerek mellékhatásokat okozhatnak a magzatnál. Ha terhessége ideje alatt Kivexa-t szedett, kezelőorvosa rendszeres vérvizsgálatokat és más diagnosztikai vizsgálatokat végeztethet, hogy figyelemmel követhesse gyermeke fejlődését. Azoknál a gyermekeknél, akiknek az édesanyja a terhesség ideje alatt NRTI-t szedett, a HIV elleni védelemmel járó előnyök felülmúlták a mellékhatások veszélyét. Szoptatás HIV-pozitív nőknek nem szabad szoptatniuk, mert a HIV-fertőzés az anyatejen keresztül átterjedhet a csecsemőre. A Kivexa hatóanyagai kis mennyiségben kiválasztódhatnak az anyatejbe. Amennyiben Ön szoptat, vagy tervezi, hogy szoptasson: Haladéktalanul beszéljen kezelőorvosával. A készítmény hatásai a gépjárművezetéshez és a gépek kezeléséhez szükséges képességekre A Kivexa okozhat olyan mellékhatásokat, amelyek befolyásolhatják az Ön gépjárművezetéshez és a gépek kezeléséhez szükséges képességeit. Beszéljen kezelőorvosával a gépjárművezetéshez és a gépek kezeléséhez szükséges képességeiről, mialatt a Kivexát szedi. Fontos információk a Kivexa tabletta egyes további összetevőiről A Kivexa sunset yellow nevű színezéket tartalmaz (E110), amely egyes esetekben allergiás reakciókat okozhat. 3. Hogyan kell szedni a Kivexa-t? A gyógyszert mindig pontosan a kezelőorvosa által elmondottaknak megfelelően szedje. 3
4 Amennyiben nem biztos az adagolást illetően, kérdezze meg kezelőorvosát vagy gyógyszerészét. A Kivexa ajánlott adagja felnőtteknél, serdülőknél és legalább 25 kg testtömegű gyermekeknél naponta egyszer egy tabletta. A tablettát egészben, vízzel kell lenyelni. A Kivexa étellel együtt vagy anélkül egyaránt bevehető. Maradjon rendszeres kapcsolatban kezelőorvosával A Kivexa segít az állapota kezelésében. Rendszeresen szednie kell minden nap annak érdekében, hogy megakadályozza a betegség súlyosbodását. Továbbra is előfordulhat, hogy egyéb fertőzések vagy a HIV-fertőzéssel kapcsolatos más betegségek alakulnak ki szervezetében. Tartsa a kapcsolatot kezelőorvosával, és ne hagyja abba a Kivexa szedését, hacsak kezelőorvosa nem tanácsolja. Ha az előírtnál több Kivexa-t vett be Ha véletlenül túl sok Kivexa-t vett be, tájékoztassa kezelőorvosát vagy gyógyszerészét, vagy keresse fel tanácsért a legközelebbi kórház sürgősségi osztályát. Ha elfelejtette bevenni a Kivexa-t Ha elfelejtett bevenni egy adagot, vegye be azt, amint eszébe jut. Ezután folytassa a kezelést az előírás szerint. Ne vegyen be kétszeres adagot a kihagyott adag pótlására. A Kivexa rendszeres szedése fontos, mert ha nem szabályos időközönként veszi be, nagyobb lehet az esélye a túlérzékenységi reakciók kialakulásának. Ha abbahagyta a Kivexa szedését Ha bármilyen oknál fogva abbahagyta a Kivexa szedését különösen, ha azért, mert úgy gondolta, hogy mellékhatások léptek fel, vagy mert Önnek egyéb betegsége van: Beszéljen kezelőorvosával, mielőtt újrakezdené a gyógyszer szedését. Orvosa ellenőrizni fogja, hogy tünetei túlérzékenységi reakcióval voltak-e kapcsolatban. Amennyiben orvosa úgy gondolja, hogy az összefüggés lehetséges, utasítani fogja, hogy soha többé ne szedjen Kivexa-t vagy semmilyen más, abakavir-tartalmú gyógyszert (pl. Trizivir-t, Triumeq-et vagy Ziagen-t). Fontos, hogy ezt az utasítást betartsa. Ha kezelőorvosa azt tanácsolja, hogy kezdje újra a Kivexa szedését, megkérheti Önt, hogy olyan helyen vegye be az első adagot, ahol szükség esetén orvosi segítség áll rendelkezésre. 4. Lehetséges mellékhatások A HIV-ellenes kezelés során növekedhet a testtömeg, illetve emelkedhet a vérzsírok és a vércukor szintje. Ez részben az egészségi állapot és az életmód rendeződésével, illetve a vérzsírok esetében olykor magukkal a HIV-ellenes gyógyszerekkel függ össze. Kezelőorvosa vizsgálni fogja ezeket a változásokat. Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek. HIV-fertőzés kezelése esetén sokszor nehéz megállapítani, hogy egy tünet a Kivexa vagy az egyidejűleg szedett egyéb gyógyszerek mellékhatása, vagy azt maga a HIV-betegség okozza. Ezért nagyon fontos, hogy egészségi állapotának bármilyen változásáról tájékoztassa kezelőorvosát. Az ún. HLA-B*5701 gént nem hordozó betegeknél is kialakulhat túlérzékenységi reakció (súlyos allergiás reakció), amelyet a betegtájékoztató Túlérzékenységi reakciók fejezete ismertet. 4
5 Nagyon fontos, hogy elolvassa és megértse az erről a súlyos reakcióról közölt információkat. A Kivexa-val kapcsolatban alább felsorolt mellékhatásokon túl, a kombinált HIV-kezelés során más állapotok is kialakulhatnak. Fontos, hogy elolvassa A kombinált HIV-kezelés más lehetséges mellékhatásai c. részben, az ebben a fejezetben alább található tudnivalókat. Túlérzékenységi reakciók A Kivexa abakavirt tartalmaz (amely egyes gyógyszereknek, így a Trizivir-nek, Triumeq-nek és a Ziagen-nek is hatóanyaga). Az abakavir súlyos allergiás reakciót okozhat, amely túlérzékenységi reakcióként ismeretes. Ezeket a túlérzékenységi reakciókat gyakrabban észlelték abakavirt tartalmazó gyógyszereket szedő betegeknél. Kinél alakulnak ki ezek a reakciók? Bárkinél, aki Kivexa-t szed, kialakulhat túlérzékenységi reakció az abakavirral szemben, amely életveszélyes lehet, ha folytatja a Kivexa szedését. Nagyobb valószínűséggel alakul ki ez a reakció Önnél, ha az ún. HLA-B*5701 típusú gént hordozza (de a reakció akkor is felléphet, ha nincs meg Önben ez a géntípus). Mielőtt felírnák a Kivexa-t, meg kell vizsgálni Önt, hogy hordozza-e ezt a gént. Ha tudomása van arról, hogy Ön hordozza ezt a gént, mondja el kezelőorvosának, mielőtt megkezdené a Kivexa szedését. Egy klinikai vizsgálatban minden 100, abakavirral kezelt és az ún. HLA-B*5701 gént nem hordozó beteg közül kb. 3-4-nél túlérzékenységi reakció (súlyos allergiás reakció) alakult ki. Mik a tünetek? A leggyakoribb tünetek: láz (magas testhőmérséklet) és bőrkiütés. Egyéb gyakori tünetek: hányinger (émelygés), hányás, hasmenés, hasi (gyomor-) fájdalom, nagyfokú fáradtság. További tünetek közé tartoznak: Ízületi vagy izomfájdalmak, a nyak duzzanata, légszomj, torokfájás, köhögés, alkalmanként fejfájás, a szem gyulladása (kötőhártya-gyulladás), a száj kifekélyesedése, alacsony vérnyomás, a kezek vagy lábfejek bizsergése vagy zsibbadása. Mikor jelentkeznek ezek a reakciók? Túlérzékenységi reakciók a Kivexa szedése során bármikor jelentkezhetnek, de leginkább a kezelés első 6 hetében fordulnak elő. Azonnal lépjen kapcsolatba kezelőorvosával: 1. ha bőrkiütése jelentkezik, VAGY 2. ha legalább 2 tünetet észlel az alábbiak közül: - láz, - légszomj, torokfájás vagy köhögés, - hányinger vagy hányás, hasmenés vagy hasi fájdalom, - nagyfokú fáradtság vagy fájdalomérzet, vagy általános, rossz közérzet. Kezelőorvosa azt tanácsolhatja, hogy hagyja abba a Kivexa szedését. 5
6 Ha abbahagyta a Kivexa szedését Amennyiben túlérzékenységi reakció miatt hagyta abba a Kivexa szedését, SOHA TÖBBÉ NEM SZEDHET újra Kivexa-t vagy semmilyen egyéb abakavirt tartalmazó gyógyszert (pl. Trizivir-t, Triumeq-et vagy Ziagen-t). Ha ezt teszi, órákon belül életveszélyes vérnyomásesés léphet fel, ami halált okozhat. Ha bármilyen oknál fogva abbahagyta a Kivexa szedését különösen ha azért, mert úgy gondolta, hogy mellékhatások léptek fel, vagy mert Önnek egyéb betegsége van: Beszéljen kezelőorvosával, mielőtt újrakezdené a gyógyszer szedését. Orvosa ellenőrizni fogja, hogy a tünetek túlérzékenységi reakcióval voltak-e összefüggésben. Amennyiben orvosa úgy gondolja, hogy az összefüggés lehetséges, utasítani fogja, hogy soha többé ne szedjen Kivexa-t vagy semmilyen más, abakavir-tartalmú gyógyszert (pl. Trizivir-t, Triumeq-et vagy Ziagen-t). Fontos, hogy ezt az utasítást betartsa. Esetenként olyan betegeknél is jelentkeztek túlérzékenységi reakciók, akik újra kezdték szedni az abakavir-tartalmú gyógyszereket, de akiknél a kezelés leállítása előtt csak egy tünet fordult elő a Készenléti Kártyán feltüntetettek közül. Olyan beteknél, akik korábban túlérzékenységhez kapcsolódó tünetek jelentkezése nélkül szedtek abakavir tartalmú gyógyszereket, nagyon ritkán kialakult túlérzékenységi reakció ezen gyógyszerek újbóli alkalmazása után. Ha orvosa azt tanácsolja, hogy kezdje újra a Kivexa szedését, megkérheti Önt, hogy olyan helyen vegye be az első adagot, ahol szükség esetén orvosi segítség a rendelkezésre áll. Ha Ön túlérzékeny a Kivexa-ra, akkor a biztonságos megsemmisítés céljából vissza kell adnia minden, fel nem használt Kivexa tablettát. Kérje kezelőorvosa vagy gyógyszerésze tanácsát. A Kivexa csomagolása tartalmaz egy Készenléti Kártyát, amely emlékezteti Önt és az egészségügyi személyzetet a túlérzékenységi reakciókra vonatkozóan. Válassza le ezt a Kártyát, és mindig tartsa magánál. Gyakori mellékhatások Ezek 10 beteg közül legfeljebb 1-nél jelentkezhetnek: túlérzékenységi reakciók, fejfájás, hányás, hányinger, hasmenés, gyomorfájdalom, étvágytalanság, fáradtság, levertség, láz, általános rossz közérzet, alvászavarok (álmatlanság), izomfájdalom és izompanaszok, ízületi fájdalom, köhögés, irritáció az orrban, orrfolyás, bőrkiütés, hajhullás. 6
7 Nem gyakori mellékhatások Ezek 100 beteg közül legfeljebb 1-nél jelentkezhetnek, és vérvizsgálattal mutathatók ki: alacsony vörösvértestszám (vérszegénység) vagy alacsony fehérvérsejtszám (neutropénia), a májenzimek szintjének emelkedése, a véralvadásban szerepet játszó sejtek számának csökkenése (trombocitopénia). Ritka mellékhatások Ezek 1000 beteg közül legfeljebb 1-nél jelentkezhetnek: májbetegségek, úgymint sárgaság, májnagyobbodás vagy zsírmáj, májgyulladás (hepatitisz), hasnyálmirigy-gyulladás (pankreatitisz), az izomszövet lebomlása. Vérvizsgálattal kimutatható ritka mellékhatások: az amiláz nevű enzim szintjének emelkedése. Nagyon ritka mellékhatások Ezek beteg közül legfeljebb 1-nél jelentkezhetnek: zsibbadás, bizsergő érzés a bőrben (mintha tűvel szurkálnák), gyengeségérzet a végtagokban, bőrkiütés, amely hólyagokból állhat, és parányi céltáblákra emlékeztet (központi sötét folt, világosabb területtel övezve, a szélén sötét gyűrűvel (eritéma multiforme), nagy kiterjedésű hólyagos kiütések és hámló bőrterületek, elsősorban a száj, az orr, a szemek és a nemiszervek körül (Stevens Johnson szindróma), és egy súlyosabb forma, amikor a testfelület több mint 30%-a lehámlik (toxikus epidermális nekrolízis), tejsavas acidózis (túl nagy mennyiségű tejsav a vérben. Azonnal forduljon orvoshoz, ha ezek közül a tünetek közül bármelyiket észleli. Vérvizsgálattal kimutatható nagyon ritka mellékhatások: a csontvelő azon képességének elvesztése, hogy új vörösvértesteket termeljen (tiszta vörösvértest aplázia). Ha mellékhatások jelentkeznek Mondja el kezelőorvosának vagy gyógyszerészének, ha bármely mellékhatás súlyossá vagy zavaróvá válik, vagy ha a betegtájékoztatóban felsorolt mellékhatásokon kívül egyéb tünetet észlel. A HIV-ellenes kombinált kezelés további, lehetséges mellékhatásai A kombinált kezelés, mint amilyen a Kivexa is, más betegségek kialakulását is előidézheti a HIV kezelése során. Fertőzésekre és gyulladásokra utaló tünetek Korábbi fertőzések fellángolhatnak Az előrehaladott HIV-fertőzésben (AIDS) szenvedő betegek immunrendszere gyenge, és nagyobb valószínűséggel alakulnak ki náluk súlyos fertőzések (opportunista fertőzések). Az ilyen fertőzések lehetnek tünetmentesek és a gyenge immunrendszer nem észleli őket a kezelés megkezdése előtt. A kezelés kezdetét követően az immunrendszer megerősödik és felveheti a harcot a fertőzésekkel szemben, amely fertőzéses és gyulladásos tüneteket okozhat. A tünetek közé általában a láz, valamint az alábbiak némelyike tartozik: fejfájás, hasi fájdalom, nehézlégzés. Ritkán, ahogyan az immunrendszer megerősödik, megtámadhatja a test saját szöveteit is (autoimmun betegségek). Az autoimmun betegségek tünetei akár több hónappal a HIV fertőzés elleni gyógyszer 7
8 szedésének megkezdését követően is kialakulhatnak. Ennek tünetei az alábbiak lehetnek: szívdobogásérzés (gyors vagy szabálytalan szívverés) vagy remegés, hiperaktivitás (fokozott nyugtalanság és mozgáskényszer), a kezekben és a lábakban kezdődő gyengeség, amely a törzs felé terjed. Ha bármilyen fertőzésre és gyulladásra utaló tünetet tapasztal, vagy bármilyen tünetet észlel a fentiek közül: Azonnal mondja el kezelőorvosának. A fertőzés kezelésére ne vegyen be egyéb gyógyszert, amíg nem kérte ki kezelőorvosa tanácsát. Csontrendszeri problémái lehetnek Egyes betegeknél, akik a HIV-re kombinált kezelést kapnak, egy oszteonekrózis nevű betegség alakulhat ki. Ez a csontszövet részleges elhalását jelenti, a csontok vérellátásának romlása miatt. A betegeknél akkor alakul ki nagyobb valószínűséggel ez az állapot: ha hosszú ideig részesülnek a kombinált kezelésben, ha gyulladásgátló gyógyszereket, úgynevezett kortikoszteroidokat is szednek, ha alkoholt fogyasztanak, ha immunrendszerük nagyon legyengült, ha túlsúlyosak. Az oszteonekrózis tünetei: ízületi merevség, ízületi fájdalom (különösen a csípő, a térd és a váll környékén), nehezített mozgás. Ha ezen tünetek közül bármelyiket tapasztalja: Mondja el kezelőorvosának. Mellékhatások bejelentése Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban. 5. Hogyan kell a Kivexa-t tárolni? A gyógyszer gyermekektől elzárva tartandó! A dobozon feltüntetett lejárati idő után ne szedje ezt a gyógyszert. A lejárati idő az adott hónap utolsó napjára vonatkozik. Legfeljebb 30 C-on tárolandó. Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét. 6. A csomagolás tartalma és egyéb információk Mit tartalmaz a Kivexa? A Kivexa filmtabletta hatóanyagai: 600 mg abakavir (szulfát formájában) és 300 mg lamivudin. Egyéb összetevők: mikrokristályos cellulóz, nátrium-keményítő-glikolát és magnézium-sztearát a 8
9 tabletta magban. A tabletta bevonata: Opadry Orange YS A, melynek összetevői: hipromellóz, titán-dioxid, makrogol 400, poliszorbát 80 és sunset yellow FCF (E110). Milyen a Kivexa külleme és mit tartalmaz a csomagolás? A Kivexa filmtabletták egyik oldalán GS FC2 bevésés van. A tabletták narancssárga színűek, kapszula alakúak, 30 tablettát tartalmazó buborékcsomagolásban és 90 (3 30) tablettát tartalmazó gyűjtő-buborékcsomagolásban kaphatók. A forgalomba hozatali engedély jogosultja ViiV Healthcare UK Limited, 980 Great West Road, Brentford, Middlesex, TW8 9GS, Nagy-Britannia Gyártó Glaxo Wellcome S.A., Avenida de Extremadura 3, Aranda de Duero Burgos, Spanyolország A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez: België/Belgique/Belgien ViiV Healthcare sprl/bvba Tél/Tel: + 32 (0) България ГлаксоСмитКлайн ЕООД Teл.: Česká republika GlaxoSmithKline s.r.o. Tel: Danmark GlaxoSmithKline Pharma A/S Tlf: Deutschland ViiV Healthcare GmbH Tel.: + 49 (0) Eesti GlaxoSmithKline Eesti OÜ Tel: Ελλάδα GlaxoSmithKline A.E.B.E. Τηλ: Lietuva GlaxoSmithKline Lietuva UAB Tel: Luxembourg/Luxemburg ViiV Healthcare sprl/bvba Belgique/Belgien Tél/Tel: + 32 (0) Magyarország GlaxoSmithKline Kft. Tel.: Malta GlaxoSmithKline Malta Tel: Nederland ViiV Healthcare BV Tel: + 31 (0) Norge GlaxoSmithKline AS Tlf: Österreich GlaxoSmithKline Pharma GmbH Tel: + 43 (0)
10 España Laboratorios ViiV Healthcare, S.L. Tel: France ViiV Healthcare SAS Tél.: + 33 (0) Hrvatska GlaxoSmithKline d.o.o. Tel: Ireland GlaxoSmithKline (Ireland) Limited Tel: (0) Ísland Vistor hf. Sími: Italia ViiV Healthcare S.r.l Tel: + 39 (0) Κύπρος GlaxoSmithKline (Cyprus) Ltd Τηλ: Latvija GlaxoSmithKline Latvia SIA Tel: Polska GSK Services Sp. z o.o. Tel.: + 48 (0) Portugal VIIVHIV HEALTHCARE, UNIPESSOAL, LDA Tel: România GlaxoSmithKline (GSK) S.R.L. Tel: Slovenija GlaxoSmithKline d.o.o. Tel: (0) Slovenská republika GlaxoSmithKline Slovakia s. r. o. Tel: (0) Suomi/Finland GlaxoSmithKline Oy Puh/Tel: (0) Sverige GlaxoSmithKline AB Tel: + 46 (0) United Kingdom ViiV Healthcare UK Limited Tel: + 44 (0) A betegtájékoztató legutóbbi felülvizsgálatának dátuma: {ÉÉÉÉ/HH} A készítményről részletes információ az Európai Gyógyszerügynökség internetes honlapján ( található. 10